Saab Repair in Brookline, MA
Find a Shop » Massachusetts » Brookline » Saab Repair and Service
Saab Repair in Brookline
We found 96 Saab service shops and mechanics in Brookline.2 are RepairPal Certified.
Other Saab repair shops near Brookline
Saab Repair in Brookline Village
Saab Repair in Cataumet
Saab Repair in Linwood Microsoft, Vodacom sluit vennootskap | Netwerk24
Deur Petrus Malherbe 05 Desember 2019 10:48
Vodacom is steeds Suid-Afrika se grootste diensverskaffer. Foto: Getty Images
Afgesien van apps, elektrisiteit en ander dienste kan gebruikers nou ook videospeletjies op hul selfoonrekening aanskaf.
Vodacom het pas ’n ooreenkoms met Microsoft aangegaan waarvolgens gebruikers van sy betaalplatform met lugtyd of as krediet op hul maandelikse kontrak vir speletjies in die Xbox-winkel kan betaal.
Volgens Ashraff Paruk, besturende direkteur van Vodacom se leefstyldienste, maak dit sulke dienste meer toeganklik vir gebruikers, aangesien jy nou tegnies nie eens ’n bankrekening benodig om aankope in die Xbox-winkel te doen nie.
Vodacom se betaalplatform is beskikbaar vir enigiemand en is nie beperk tot intekenare op die netwerk nie.
VodaPay laat jou onder meer ook toe om jou munisipale rekeninge, TV-lisensie en vir DStv op die app te betaal.
Die platform is deel van Vodacom se uitbreiding na finansiële dienste.
Die maatskappy het ook onlangs begin om versekering te bied, sowel as begrafnisdekking.
Mariam Cassim, hoof van finansiële dienste by Vodacom, het onlangs aan Netwerk24 gesê die maatskappy gaan toenemend fokus op die uitbreiding van dié tipe dienste, en dat hy homself lankal nie meer as net ’n selfoonmaatskappy beskou nie.
MTN het soortgelyke planne in die pyplyn in Suid-Afrika.
Meer oor: Vodacom | Xbox | Microsoft | Finansiële Dienste | Diensverskaffer | Tegnologie